फटा रसोई गैस सिलिंडर : निंदूरा : कुर्सी थाना क्षेत्र के ग्राम गुगौर निवासी संदीप का उमरा औधोगिक क्षेत्र अंतर्गत चौराहे पर चाय का होटल है। मंगलवार को वह होटल पर संदीप ने चाय के लिए जैसे ही गैस भट्ठी जलाई, अचानक सिलिंडर में आग लग गई। जब तक आग पर काबू किया जाता चंद पलों में आग ने पूरी दुकान को चपेटे में ले लिया और कुछ ही देर में एक सिलिंडर फट गया। सिलिंडर फटने के कारण पांच सौ मीटर तक आवाज गूंज गई। इससे क्षेत्र में दहशत फैल गई। इस अग्निकांड में होटल में रखा छोटा व बड़ा सिलिंडर में आग की चपेट में आ गया। पीआरवी की सूचना पर पहुंची दमकल की दो गाडियों ने बडी मशक्कत के बाद आग पर काबू पाया। इस आग की चपेट में आकर धोबी पप्पू, आरिफ नाई व नुसरत की सब्जी की दुकान भी चपेट में आकर जलकर राख हो गई।